# Cock Sparrer

Cock Sparrer és un grup de música format l'any 1972 a l'East End de Londres, considerat una de les bandes més influents de la música oi!. El seu nom original era Cock Sparrow i prové del dialecte cockney londinenc. Les seves lletres tracten sobre la vida quotidiana de la classe treballadora i expressen la frustració de l'escena punk («Where are they now?»), la desconfiança sobre la classe política («Watch your back»), la decepció amb la policia («Riot squad» i «Secret army») i el menyspreu pels convencionalismes («Out on an island»).

## Trajectòria

Cock Sparrer va ser fundat per Colin McFaull (veu), Mick Beaufoy (guitarra), Steave «Burge» Burgess (baix) i Steave Bruce (bateria). L'any 1976, Malcolm McLaren els va contactar per a signar un contracte com amb els Sex Pistols. Amb tot, l'acord mai no es va arribar a efectuar perquè McLaren no va voler pagar una ronda de cervesa al grup o, segons una altra explicació, la banda no va voler tallar-se els cabells tal com volia McLaren.
L'any 1977 ja tenien un cert ressò dins l'escena punk i skinhead. En aquells moments la discogràfica Decca Records es va fixar amb ells i van publicar els seus primers senzills: «Running riot» i «We love you/ Chip on my shoulder». Els membres del grup eren hooligans del West Ham United Football Club i frisaven perquè arribés el cap de setmana per a emborratxar-se i anar al camp a animar el seu equip. Tot i algunes interrupcions en la seva carrera, el grup ha continuat endavant i ha seguit publicant nous àlbums. «England belong to me» i «We're coming back» són dues de les seves cançons més conegudes.

## Discografia
### Àlbums d'estudi

* Cock Sparrer, Decca Records, 1978
* Shock Troops, Razor, 1983
* Running Riot in '84, Syndicate, 1984
* Guilty as Charged, Bitzcore, 1994
* Two Monkeys, Bitzcore, 1997
* Here We Stand, Captain Oi!, 2007
* Forever, 2017
* Hand On Heart (2024)

### EP

* Run Away, 1995, Bitzcore

### Àlbums en directe

* Live and Loud, 1987
* Live: Runnin' Riot Across the USA", 2000
* Back Home, Captain Oi!, 2003
* Back in San Francisco - Live 2009, 2010

### Recopilacions

* Rarities, 1995, Captain Oi!
* Rumours Carry More Weight Than Fact (The Best Of Cock Sparrer) 1996, Step-1
* England Belongs To Me, 1997, Harry May
* Bloody Minded, 1999, Dr. Strange/Bitzcore
* The Best of Cock Sparrer 2004, Recall
* The Decca Years, 2006, Captain Oi!
* 40 Years, 2012, Captain Oi!

## Referències

* 1 2 «Especial Cock Sparrer» (en castellà). [Consulta: 17 desembre 2022].
* ↑ «Monográfico sobre los 40 años de Cock Sparrer» (en castellà). Radio Euskadi, 07-02-2013. [Consulta: 17 desembre 2022].
* ↑ «Los Seis Discos de... Colin McFaull (Cock Sparrer)» (en castellà). Mondo Sonoro, 04-04-2022. [Consulta: 17 desembre 2022].
* ↑ «Entrevista a Cock Sparrer - El rugir de la calle» (en castellà). Rockzone, 03-04-2022. [Consulta: 17 desembre 2022].
* 1 2 «Los primeros años de Cock Sparrer» (en castellà). Ràdio 3, 06-04-2022. [Consulta: 17 desembre 2022].
* ↑ Amat, Carles. «Cock Sparrer celebra sus 50 años con uno de los conciertos del año» (en castellà). Science of Noise, 10-12-2022. [Consulta: 17 desembre 2022].
* ↑ «La Conquista del Punk: Cock Sparrer», 06-04-2012. [Consulta: 17 desembre 2022].
* ↑ «Album Review: Cock Sparrer – Hand On Heart» (en anglès americà), 02-04-2024. [Consulta: 16 abril 2024].